CELEX: 62013CB0025
Language: hr
Date: 2014-01-30 00:00:00
Title: Predmet C-25/13: Rješenje Suda (osmo vijeće) od 30. siječnja 2014. (zahtjev za prethodnu odluku koji je uputio Juzgado de lo Contencioso-Administrativo n °17 de Barcelona – Španjolska) – France Telecom España, SA protiv Organismo de Gestión Tributaria de la Diputación de Barcelona (Zahtjev za prethodnu odluku — Elektroničke komunikacijske mreže i usluge — Direktiva 2002/20/EZ — Naknada za privatno korištenje ili za posebno korištenje lokalnog javnog vlasništva nametnuta subjektima koji pružaju elektroničke komunikacijske usluge — Članak 99. Poslovnika Suda — Odgovor koji se može jasno izvesti iz sudske prakse)

14.4.2014   
            
            
               HR
            
            
               Službeni list Europske unije
            
            
               C 112/18
            
         Rješenje Suda (osmo vijeće) od 30. siječnja 2014. (zahtjev za prethodnu odluku koji je uputio Juzgado de lo Contencioso-Administrativo no 17 de Barcelona – Španjolska) – France Telecom España, SA protiv Organismo de Gestión Tributaria de la Diputación de Barcelona
   (Predmet C-25/13) (1)
   
   ((Zahtjev za prethodnu odluku - Elektroničke komunikacijske mreže i usluge - Direktiva 2002/20/EZ - Naknada za privatno korištenje ili za posebno korištenje lokalnog javnog vlasništva nametnuta subjektima koji pružaju elektroničke komunikacijske usluge - Članak 99. Poslovnika Suda - Odgovor koji se može jasno izvesti iz sudske prakse))
   2014/C 112/21
   Jezik postupka: španjolski
   
      Sud koji je uputio zahtjev
   
   Juzgado de lo Contencioso-Administrativo no 17 de Barcelona
   
      Stranke glavnog postupka
   
   
      Tužitelj: France Telecom España, SA
   
      Tuženik: Organismo de Gestión Tributaria de la Diputación de Barcelona
   
      Predmet
   
   Zahtjev za prethodnu odluku – Juzgado de lo Contencioso Administrativo no 17 de Barcelona – Tumačenje članka 13. Direktive 2002/20/EZ Europskog parlamenta i Vijeća od 7. ožujka 2002., o ovlaštenju u području elektroničkih komunikacijskih mreža i usluga (Direktiva o ovlaštenju) (SL L 108, str. 21.) (SL, posebno izdanje na hrvatskom jeziku, poglavlje 13., svezak 53., str. 62.) – Naknade za prava korištenja i prava na instalaciju opreme – Lokalno javno vlasništvo – Prijenos prava i prijenos upravljanja korištenja
   
      Izreka
   
   Pravo Unije treba tumačiti, uzimajući u obzir presudu od 12. srpnja 2012., Vodafone España i France Telecom España (C-55/11, C-57/11 i C-58/11), u smislu da mu je protivna primjena naknade, nametnute na temelju korištenja i instaliranja opreme iznad ili ispod javnog ili privatnog vlasništva, u smislu članka 13. Direktive 2002/20/EZ Europskog parlamenta i Vijeća od 7. ožujka 2002., o ovlaštenju u području elektroničkih komunikacijskih mreža i usluga (Direktiva o ovlaštenju), subjektima koji pružaju elektroničke komunikacijske usluge, a nisu vlasnici te opreme.
   
      (1)  SL C 108, 13.4.2013.